రాధా ప్రశాంతి

రాధా ప్రశాంతి ఒక భారతీయ చలనచిత్ర నటి. ఈమె తెలుగు, కన్నడ, తమిళ, మలయాళ, హిందీ భాషలలో సుమారు 100కు పైగా సినిమాలలో నటించింది. ఈమె నటిగా మాత్రమే కాకుండా కష్టంలో ఉన్న వారికి దానధర్మాలు చేసి మంచి పేరు గడించింది. ఎన్నో గుప్తదానాలను చేసింది. ఈమె సేవలను గుర్తించి భారత ప్రభుత్వం 2013లో  కన్నగి స్త్రీ శక్తి పురస్కారం ప్రకటించింది. 
జీవిత విశేషాలు
ఈమె అసలు పేరు కృష్ణవేణి. ఆంధ్ర ప్రదేశ్ సరిహద్దులోని ఒడిశా రాష్ట్రం, గజపతి జిల్లా (అప్పటి గంజాం జిల్లా)లోని కాశీనగర్ అనే గ్రామంలో తమటాల వెంకన్న నాయుడు, తమటాల పగడాలమ్మ దంపతులకు ఈమె మొదటి సంతానంగా జన్మించింది. ఈమెకు ఇద్దరు చెల్లెళ్ళు, ఒక తమ్ముడు ఉన్నారు. ఈమె చిన్న వయసులోనే తండ్రి కేన్సర్ వ్యాధితో మరణించాడు. వెంపటి చినసత్యం వద్ద ఈమె కూచిపూడి నృత్యాన్ని అభ్యసించింది. తమ గ్రామంలోని ఔత్సాహిక నటులతో కలిసి ఈమె నాటకాలను ప్రదర్శించడం ప్రారంభించింది. తరువాత కొన్ని వేల నాటకాలలో నటించింది. వీటిని చూసిన సినీ రంగానికి చెందిన వ్యక్తులు ఈమెకు సినిమాలలో అవకాశం కల్పించారు. ఈమెకు ఉప్పుడి కిరణ్‌కుమార్ రెడ్డితో వివాహం జరిగింది. ఈ దంపతులకు ఇద్దరు పిల్లలు ఉన్నారు.

సినిమా రంగం
సినిమారంగంలో ప్రవేశించాక ఈమె పేరును ప్రశాంతిగా మార్చారు. అయితే ఈమె ఆ సమయంలో ఉన్నత స్థానంలో ఉన్న సినిమా నాయిక రాధ పోలికలు కలిగి ఉండడంతో ఈమె పేరుకు రాధ జోడించి రాధాప్రశాంతి అని పిలవసాగారు. ఈమె అన్ని దక్షిణాది భాషా చలన చిత్రాల్లోనూ, హిందీ చిత్రాలలోనూ సుమారు 100 సినిమాలలో నటించింది. కథానాయిక, తల్లి, చెల్లి మొదలైన ఇతర సహాయక పాత్రలలో నటించింది. 

ఈమె నటించిన సినిమాల పాక్షిక జాబితా:
+  విడుదల సం  సినిమా పేరు  పాత్ర  దర్శకుడు  ఇతర వివరాలు 1993  పరువు ప్రతిష్ట    వి.సి. గుహనాథన్   1994  అల్లరోడు  సుందరి  కె.అజయ్ కుమార్   1994  టాప్ హీరో    ఎస్. వి. కృష్ణారెడ్డి   1994  పావం IA ఇవాచన్     రాయ్ పి. థామస్  మలయాళ సినిమా 1994  బంగారు కుటుంబం  పుష్ప స్నేహితురాలు  దాసరి నారాయణరావు   1994  భలే పెళ్లాం   క్రాంతి కుమార్   1994  మరో క్విట్ ఇండియా    పరుచూరి సోదరులు   1994  శ్రీదేవి నర్సింగ్ హోం    గెద్దాడ ఆనంద్ బాబు  1995  ఎర్రసూర్యుడు    పి.చంద్రశేఖరరెడ్డి  1995  మధ్యతరగతి మహాభారతం    ఉదయభాస్కర్  1996  కూతురు    తమ్మారెడ్డి భరద్వాజ   1997  ఎన్‌కౌంటర్    ఎన్. శంకర్   1997  ఓంకారం    ఉపేంద్ర   1997  గోకులంలో సీత    ముత్యాల సుబ్బయ్య   1997  పెళ్ళి చేసుకుందాం    ముత్యాల సుబ్బయ్య   1997  పెళ్ళి పందిరి    కోడి రామకృష్ణ  1997  లవ్ కుశ్    వి.మధుసూదనరావు హిందీ సినిమా 1998  పెళ్ళి కానుక    కోడి రామకృష్ణ   1998  మావిడాకులు   ఉపాధ్యాయిని ఇ.వి.వి. సత్యనారాయణ   1998  శ్రీరాములయ్య    ఎన్. శంకర్ 1998  వెలుగు నీడలు    మౌర్య  1999  ఆవిడే శ్యామల    కోడి రామకృష్ణ  2000  బలరాం    రవిరాజా పినిశెట్టి  2000  దేవుళ్ళు  నిర్మల అక్క  కోడి రామకృష్ణ  2001  నరసింహ నాయుడు   బి. గోపాల్  2001  మదువె ఆగోణ బా   వి.ఎస్.రెడ్డి కన్నడ సినిమా  పెళ్ళి చేసుకుందాం సినిమాకు రీమేక్ 2007  షిర్డీ   విపిన్  2008  అప్పుచేసి పప్పుకూడు   రేలంగి నరసింహారావు 

టెలివిజన్ ధారావాహికలు
+  ధారావాహిక పేరు  పాత్ర  దర్శకుడు  ప్రసారమైన టెలివిజన్ ఛానెల్కార్తీకదీపంమినిస్టర్ భార్య సెల్వ రోషన్ స్టార్ మా

సేవారంగం
ఈమె తన భర్తతో కలిసీ స్టెప్ అనే స్వచ్ఛంద సంస్థను స్థాపించి దాని ద్వారా అనాథలు, వికలాంగులు,  వితంతువులు, నిరాశ్రయులకు ఆర్థిక సహాయం చేస్తున్నది. దీనితో పాటు అంధులకు అనేక సేవా కార్యక్రమాలను నిర్వహిస్తున్నది.

గుర్తింపులు
 రంగస్థల ప్రదర్శనలలో ఈమెకు 208 ఉత్తమ ప్రదర్శన అవార్డులు లభించాయి.
 2014, మార్చి 8 అంతర్జాతీయ మహిళా దినోత్సవంనాడు న్యూ ఢిల్లీ రాష్ట్రపతి భవన్‌లో జరిగిన ఒక కార్యక్రమంలో భారత రాష్ట్రపతి ప్రణబ్ ముఖర్జీ చేతుల మీదుగా ఈమె స్త్రీ శక్తి పురస్కారం(కన్నగి అవార్డు) అందుకుంది. అవార్డుతో పాటు ఈమెను 3 లక్షల రూపాయల నగదుతో సత్కరించారు.

మూలాలు

బయటిలింకులు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:సంఘ సేవకులు
వర్గం:నారీశక్తి పురస్కార గ్రహీతలు
వర్గం:టెలివిజన్ నటీమణులు